Bevkop

Bevkop (nordsamisk: Beavgohppi) er ei bygd ved europavei 6 cirka to mil nord for Lakselv i Porsanger i Finnmark. Bygda ligger mellom bygdene Igeldas og Stabbursnes. 

Primærnæringene har vært hovedgeskjeft i bygda, som har sju husstander og fire hytter. Bygda er også bostedet til den samiske kunstneren Synnøve Persen og den svenske kunstneren Dag E. Nyberg. På 1990-tallet bodde også den samiske artisten Mari Boine der.

Bevkop regnes for å være ei sjøsamisk bygd. Ingen kan med sikkerhet si hva Bevkop betyr, men det er av det samiske ordet Beavgohppi – der gohppi betyr bukt. 

Samenes Folkeforbund (SFF) ble stiftet i Bevkop den 3. juli 1993. I tillegg ble idrettslaget STIL stiftet 26. oktober 1945 i samme bygd.

Kjente Bevkopinger 
Synnøve Persen, kunstner

Referanser

Eksterne lenker

 Bevkop  på yr.no

Bygder og grender i Finnmark
Bosetninger i Porsanger